МС реши пенсиите у нас да нараснат с 6% от 1 юли, 2020 година : Общество ОРГ – Новини, анализи и коментари
МС реши пенсиите у нас да нараснат с 6% от 1 юли, 2020 година
Публикация на Веселин от 17:01, 31 окт. 19
На редовното си заседание днес, Министерски съвет реши да увеличи пенсиите от 1 юли догодина
Това стана след като Правителството одобри законопроекта за бюджета на държавното обществено осигуряване за 2020 г. по заложената си стратегия за поетапно увеличение на въпросните. Така от 1 юли, 2020г. минималната пенсия ще нарасне от 219,43 лв. на цели 234,13 лв. За сравнение минималната пенсия в Гърция след въведните намаления заради дълга, който страната изплаща към ЕС е 486 евро, а в Турция – 751 лв.
Иначе от същата дата (01.07.2020г.) ще нарасне и социалната пенсия за старост, която ще стане 141,63 лв. Максималният размер на получаваните една или повече пенсии се запазва на достигнатото през 2019 г. ниво от 1200лв.
Тази стойност ще се прилага за всички пенсии, без оглед на момента на отпускането им. Прогнозите са, че през 2020 г. средният осигурителен доход ще достигне 1063 лв., което е ръст от 7,8% в сравнение с очакваната му стойност през настоящата година. Средногодишният брой осигурени лица се очаква да се увеличи на 2,796 млн.
През 2020 г. за изплащане на пенсии са предвидени 10,576 млрд. лв. – със 729,1 млн. лв. повече в сравнение с очакваните разходи през настоящата година. Минималният осигурителен доход за самоосигуряващите се лица ще се повиши от 560 лв. на 610 лв., а за земеделските стопани от 400 лв. на 610 лв.
Максималният размер на осигурителния доход се запазва 3000 лв. Не се променят и размерите на осигурителните вноски за фондовете на държавното обществено осигуряване, а също и съотношенията между осигурителите и осигурените лица.
Със законопроекта се предлагат и промени в Кодекса за социално осигуряване, свързани с изпълнението на бюджета на държавното обществено осигуряване, както и някои изменения.с които се прецизират разпоредби относно правата на осигурените лица се казва още от правителствената пресслужба.
НОВ СКАНДАЛ: България дава над 3 млн. евро за бежанците в Турция
12:55, 14 мар. 19 / Важни 0
След теча в НАП няколко държави спират да обменят данни с агенцията
15:41, 2 сеп. 19 / Важни 0
Почти милиард от незапочналата тол система за изграждане на път и свлачища
17:10, 11 сеп. 19 / Важни 0
Тревожна статистика: Живеем най- кратко от целия ЕС
13:23, 13 май 19 / Животът днес 0
МС прие Петър Курумбашев за нов почетен консул на Малайзия в България
16:58, 10 мар. 20 / Новини 0